cyanic-selkie/wikianc huggingface dataset:
বিমল মিত্র (লেখক)
বিমল মিত্র (১৯১২ - ১৯৯১) একজন ভারতীয় বাঙালি লেখক। তিনি বাংলা ও হিন্দি উভয় ভাষায় সাহিত্য রচনা করেছেন। কর্মজীবনে তিনি রেলে চাকুরি করতেন। তার প্রথম উপন্যাস 'ছাই'। 'সাহেব বিবি গোলাম' উপন্যাস তার অন্যতম গ্রন্থ। এরপর রেলের চাকরি ছেড়ে পুরোপুরি সাহিত্যসৃষ্টিতে আত্মনিয়োগ করেন। তার অন্যান্য উপন্যাসের মধ্যে রয়েছে 'কড়ি দিয়ে কিনলাম', 'একক দশক শতক', 'চলো কলকাতা' 'পতি পরম গুরু' ইত্যাদি। প্রায় পাঁচশোটি গল্প ও শতাধিক উপন্যাসের লেখক বিমল মিত্র তার 'কড়ি দিয়ে কিনলাম' গ্রন্থের জন্য ১৯৬৪ সালে রবীন্দ্র পুরস্কারে ভূষিত হন্য। এছাড়াও বহু পুরস্কার ও সম্মান লাভ করেন। তার রচনা ভারতের বিভিন্ন চলচ্চিত্রে রূপায়িত হয়েছে। শ্রেষ্ঠ কাহিনীকার হিসাবে তিনি ফিল্ম ফেয়ার পুরস্কার লাভ করেন।
মৃত্যু
বিমল মিত্র ১৯৯১ সালের ২রা ডিসেম্বর দক্ষিণ কোলকাতার নিজ বাড়ীতে মৃত্যুবরণ করেন।
রেওতো কোদামা
রেওতো কোদামা (兒玉 澪王斗, Reoto Kodama; জন্ম: ২৪ এপ্রিল ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব রেনোফা ইয়ামাগুচির হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
রেওতো কোদামা ২০০২ সালের ২৪শে এপ্রিল তারিখে জাপানের কাগোশিমা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
জাহাঙ্গীর আলম
জাহাঙ্গীর আলম (জন্ম: ৫ মার্চ, ১৯৭৩) নারায়ণগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন। ১৯৯৭ থেকে ১৯৯৯ সময়কালে বাংলাদেশ দলের পক্ষে ৩টি একদিনের আন্তর্জাতিকে অংশ নিয়েছেন। দলে তিনি মূলতঃ উদ্বোধনী ব্যাটসম্যান হিসেবে খেলতেন। পাশাপাশি দলের প্রয়োজনে উইকেট-রক্ষণেও নিজেকে জড়িত রাখতেন। ঘরোয়া ক্রিকেটে সফলতা পেলেও আন্তর্জাতিক অঙ্গনে তেমন সুবিধা করতে পারেননি।
খেলোয়াড়ী জীবন
১৯৮৯ সালে অনূর্ধ্ব-১৯ দলের সদস্যরূপে ইংল্যান্ড সফরে স্বীয় ক্রীড়াপ্রতিভা তুলে ধরেন। শতক তুলে সফর শুরু করেন ও ধারাবাহিকতা অব্যাহত রাখেন। ওয়েকোম্বের বিপক্ষে তার ১৩২ রান সফরে দলের সর্বোচ্চ ছিল। এসময় তিনি জাভেদ ওমরের সাথে উদ্বোধনী জুটিতে ২১০ রান তুলেন। এছাড়াও হোমস্টেডের বিপক্ষে ৩৫ ও ওয়াকহামের বিপক্ষে ৪০ করেন। সামগ্রিকভাবে ৫ খেলায় ৪৩.৮০ গড়ে ২১৯ রান সংগ্রহ করেন তিনি। এর বৈপরীত্য ধরা পড়ে ডিসেম্বর, ১৯৮৯ সালের অনূর্ধ্ব-১৯ এশিয়া কাপে। এতে তিনি তেমন সুবিধা করতে পারেননি। চার খেলায় অংশ নিয়ে চট্টগ্রামে শ্রীলঙ্কার বিপক্ষে সর্বোচ্চ ৩৮ তোলেন।
আইসিসি ট্রফি
১৯৯৪ সালে কেনিয়ায় অনুষ্ঠিত আইসিসি ট্রফিতে তিনি তার স্বর্ণালী সময় অতিবাহিত করেন। সংযুক্ত আরব আমিরাতের বিপক্ষে অপরাজিত ১১৭* রান করেন যা দলের উল্লেখযোগ্য দিক ছিল। এরপর নেদারল্যান্ডস ও কেনিয়ার বিপক্ষে যথাক্রমে ৪৮ ও ৫৭ করেন। তবে সবগুলো খেলাতেই তার দল পরাজিত হয়েছিল। ১৯৯৭ সালের আইসিসি ট্রফি জয়ী বাংলাদেশ দলের অন্যতম সদস্য ছিলেন। গ্রুপ-পর্বে তিনি কেবলমাত্র স্বাগতিক মালয়েশিয়ার বিপক্ষে একটি খেলায় অংশ নিতে পেরেছিলেন। দুটি প্রতিযোগিতায় অংশ নিয়ে ৮ আট খেলায় ২৯১ রান তুলেন।
প্রতিলিপি
প্রতিলিপি একটি ভারতীয় অনলাইন স্ব-প্রকাশনা এবং অডিওবুক পোর্টাল। এটি বারোটি ভাষায় প্রকাশ করা হয়েছে: হিন্দি, উর্দু, ইংরেজি, গুজরাটি, বাংলা, মারাঠি, মালায়ালাম, তামিল, কন্নড়, তেলুগু, পাঞ্জাবি এবং ওডিয়া।
ইতিহাস
প্রতিলিপি একটি সংস্কৃত শব্দ যার অর্থ "তুমি যা পড়ছ তাই হয়ে যাও"। এখানে ব্যবহারকারীরা গল্প, কবিতা, প্রবন্ধ লিখতে এবং পড়তে পারেন।
২০১৪ সালের সেপ্টেম্বর মাসে রণজিৎ প্রতাপ সিং, প্রশান্ত গুপ্ত, রাহুল রঞ্জন, সহরাদায়ি মোদী এবং শঙ্করনারায়ণন দেবরাজন ভারতীয় ভাষার এটি চালু করেছিলেন। এটি প্রাথমিক পর্যায়ে স্ব-অর্থায়ন প্ল্যাটফর্ম ছিল। পরে নির্মাতারা ২০১৫ সালে মার্চ এ টিল্যাবস (টাইমস ইন্টারনেট অ্যাক্সিলারেটর) থেকে ₹৩০,০০,০ মার্কিন ডলার তহবিল সংগ্রহ করেন এবং ২০১৬ সালে নেক্সাস ভেঞ্চার পার্টনার্সের নেতৃত্বে বিনিয়োগকারীদের কাছ থেকে আরও ১০,০০,০০০ মার্কিন ডলার সংগ্রহ করেন।
এর উদ্বোধনী অনুষ্ঠানে, প্ল্যাটফর্মটি কেবল দুটি ভাষায় বিষয়বস্তু প্রদর্শন করে: হিন্দি এবং গুজরাটি। পরবর্তীকালে এটি আরও ছয়টি ভাষায় প্রসারিত হয়; বাংলা, মারাঠি, কন্নড়, তামিল, তেলুগু এবং মালয়ালম। ২০১৮ সালের ফেব্রুয়ারিতে ওমিদিয়ার নেটওয়ার্কের নেতৃত্বে সিরিজ-এ থেকে ৪৩,০০,০০০ মার্কিন ডলার সংগ্রহ করে এবং ২০২০ সালে টেনসেন্টের নেতৃত্বে সিরিজ সি-এর তহবিল রাউন্ডে  থেকে ₹৭৬,০০,০০,০ মার্কিন ডলার অর্জন করে।
পুরস্কার
প্রতিলিপি ব্যবসায়িক পরিকল্পনার জন্য ইউরেকা পুরস্কার এবং সেরা অধিসূচনার জন্য স্টার্টআপ লঞ্চপ্যাড পুরস্কারে ভূষিত হয়েছে।
কিয়াস
কিয়াস (আরবি: قياس) হল ইসলামি আইনশাস্ত্রের চতুর্থ উৎস। কুরআন, সুন্নাহ ও ইজমার পর এর অবস্থান। এই তিন উৎসতে সরাসরি নেই এমন কোনো বিষয়ের মাসয়ালা বা বিধান উৎসভিত্তিক অনুমান করে নির্ণয় করাকে কিয়াস বলে।
ইসলামী বিধিবিধান নির্ণয়ের জন্য প্রথমত কুরআন ও সহীহ হাদীসের উপর নির্ভর করা হয়। সহীহ হাদীস হল নির্ভরযোগ্য ব্যক্তিদের থেকে বর্ণিত হাদীস। কুরআন, হাদীস, হাদীসের সনদ ও পরিভাষা, তাফসীর, উসুলুল ফিকহ, আরবি ব্যাকরণ ইত্যাদি বিষয়ে জ্ঞানী ব্যক্তিরা ইসলামের বিধিবিধান নির্ণয় করেন। কখনও কখনও এমন বিষয়ের বিধান নির্ণয় করার প্রয়োজন হয় যে বিষয়ে কুরআন ও সহীহ হাদীসে সরাসরি কোনো বক্তব্য জানা থাকে না। এ ধরনের অবস্থায় কিয়াস বা অনুমানের উপর নির্ভর করে বিধিবিধান নির্ণয় করা হয়।
কিয়াসের মাধ্যমে নির্ণীত বিধান মানা
ইসলামে সাধারণ মানুষের কিয়াস অপেক্ষা ইসলামের গভীর জ্ঞানের অধিকারী ইমামদের কিয়াসকে প্রাধান্য দেয়া হয়। তবে এমন কোনো ব্যক্তি নেই যার কুরআন ও হাদীসের সবকিছু জানা রয়েছে। তাই যখন কেউ অনুমানের উপর ভিত্তি করে বিধান নির্ণয় করেন তিনি সেটাই অনুসরণ করেন যতক্ষণ না তিনি কুরআন ও সহীহ হাদীসে সরাসরি কোনো বক্তব্য পান। এছাড়া ইজমাকেও কিয়াসের উপর প্রাধান্য দেয়া হয়। ইজমা হল এমন বিধান যে বিধানের ব্যাপারে ইসলামের গভীর জ্ঞানের অধিকারী ইমামরা একমত হয়েছেন। তাছাড়া কুরআন হাদীস থেকে বিধান বের করার দ্বায়িত্ব মুলত মুজতাহিদ আলেমদের অর্থাৎ কুরআন, হাদীস, হাদীসের সনদ ও পরিভাষা, তাফসীর, উসুলুল ফিকহ, আরবি ব্যাকরণ ইত্যাদি বিষয়ে জ্ঞানী ব্যক্তিদের। যেকেউ কুরআন হাদীস থেকে বিধান বের করতে চাইলে এসব বিষয়ে জ্ঞান অর্জন করবে।
ইসলামী বিশ্বাসের ব্যাপারে কিয়াস
কিয়াস শুধু ইসলামী আইন বা বিধানের ক্ষেত্রে গ্রহণযোগ্য। কিন্তু ইসলামী বিশ্বাস বা আকীদার ক্ষেত্রে কিয়াস গ্রহণযোগ্য নয়।
উল্লেখ্য,ফারায়েজের ক্ষেত্রেও কিয়াসভিত্তিক মাসয়ালা উদ্ভাবন করা গ্রহণযোগ্য না।
ইসলামি আইনের উৎস হিসাবে গ্রহণযোগ্যতা
অধিকাংশ সুন্নি ইসলামি পন্ডিতদের মতে কিয়াস ইসলামি আইনের উৎস হিসাবে গ্রহণযোগ্য। তবে দাউদ যাহেরিসহ কিছু পন্ডিতের মতে কিয়াস ইসলামি আইনের উৎস হিসাবে গ্রহণযোগ্য নয়।
বুনো হাঁস (চলচ্চিত্র)
বুনো হাঁস খ্যাতনামা পরিচালক অনিরুদ্ধ রায়চৌধুরী পরিচালিত ২০১৪ সালের একটি ভারতীয় বাংলা চলচ্চিত্র। সমরেশ মজুমদারের বুনো হাঁসের পালক উপন্যাসের উপর নির্মিত এই চলচ্চিত্রে মুখ্য ভূমিকায় অভিনয় করবেন দেব, শ্রাবন্তী ও তনুশ্রী চক্রবর্তী। শান্তনু মৈত্র এই চলচ্চিত্রের সংগীত পরিচালক। আন্ডারওয়ার্ল্ড কাহিনীর উপর নির্মিত এই অন্য ঘরানার চলচ্চিত্রে প্রথমবারের মত দেব-শ্রাবন্তী জুটি একসাথে। এর আগে তারা সেদিন দেখা হয়েছিল নামের বাণিজ্যিক চলচ্চিত্রে অভিনয় করেছিলেন।
২০১৪ সালের ১৫ই আগস্ট চলচ্চিত্রটি মুক্তিলাভ করে।
সংগীত
শান্তনু মৈত্র এই চলচ্চিত্রের সংগীত পরিচালক। চলচ্চিত্রের গীতিকার শ্রীজাত, অনিন্দ্য চট্টোপাধ্যায় ও চন্দ্রিল ভট্টাচার্য। ২৭শে জুন ২০১৪ তারিখে এর সম্পূর্ণ অ্যালবামটি আই-টিউনে মুক্তি পায়। টি-সিরিজও ইউটিউবে এই অ্যালবামটির জুকবক্স আপলোড করে ঐ একইদিনে। চলচ্চিত্রটিতে মোট পাঁচটি গান রয়েছে।
অনিন্দ্য চট্টোপাধ্যায়কে এ চলচ্চিত্রের জন্য গান গেয়েছেন। পাপন দুটো গান গান, যা একটি শ্রেয়া ঘোষালের সাথে। শ্রেয়া ঘোষাল একটি সাক্ষাৎকারে বলেন যে তিনি বুনো হাঁসে আরো একটি গান গাইবেন। বিখ্যাত গায়ক বনি চক্রবর্তীরও একটি গান আছে।
প্রযোজনা
অরিন্দম সিল এই চলচ্চিত্রের প্রযোজক। চলচ্চিত্রটি টলিউডের অন্যতম ব্যয়বহুল চলচ্চিত্র। প্রথমদিকে এই চলচ্চিত্রের নাম দেয়া হয়েছিল রানওয়ে।
অভিনেতা নির্বাচন
প্রখ্যাত বাঙালি অভিনেত্রী মুনমুন সেন তার সর্বশেষ চলচ্চিত্র বাউ ব্যারাকস্‌ ফরেভার-এ অভিনয়ের সুদীর্ঘ নয় বছর পর আবারও এই চলচ্চিত্রে একটি গুরুত্বপূর্ণ ভূমিকায় অভিনয়ের মধ্যদিয়ে ফিরে এসেছেন। পরিচালক বলেন, "আর কোন অভিনেত্রীকে এই চরিত্রের জন্য ভাবা যাচ্ছিল না।"
দৃশ্যায়ণ
পরিচালক অনিরুদ্ধ রায় চৌধুরী এবং প্রযোজক অরিন্দম সিল প্রথমে মুম্বাইকে চিত্রায়নের জন্য নির্বাচন করেন।
বাংলাদেশে এই চলচ্চিত্রের একটি বড় অংশ ধারণ করা হয়েছে। পুরো ইউনিট ঢাকার ওয়াশিংটন হোটেল-এ থাকে। তারা মানিকগঞ্জ, আরিচা সহ বেশকিছু স্থানে দৃশ্যায়ণ করেন।  এছাড়া ব্যাংকক এবং কলকাতাতেও দৃশ্যায়ণ হয়। কাহিনীর ম্যাসাজ পার্লার স্থানের কাজ হয় ব্যাংককে।
চালিতাডাঙ্গা ইউনিয়ন
চালিতাডাঙ্গা ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজীপুর উপজেলার অন্তর্গত একটি ইউনিয়ন পরিষদ। এটি ২৮.৫২ বর্গকিমি (১১.০১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৮১৫ জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ১২টি।
জর্ডানের স্থানীয় নির্বাচন, ২০১৭
১৫ আগস্ট ২০১৭ তারিখে জর্ডানে স্থানীয় সরকারের তিনটি স্তরের জন্য নির্বাচন অনুষ্ঠিত হয়: মেয়র, পৌরসভা এবং স্থানীয় পরিষদ এবং গভর্নরেট কাউন্সিল।
যদিও ১৯২৫ সাল থেকে পৌরসভা এবং স্থানীয় কাউন্সিলগুলি ধারাবাহিকভাবে নির্বাচিত হয়েছে, গভর্নরেট কাউন্সিল নির্বাচনগুলি জর্ডানে তাদের ধরনের প্রথম, যা ২০১৪ সালের বিকেন্দ্রীকরণ আইন দ্বারা প্রতিষ্ঠিত হয়েছে৷ আইনটির লক্ষ্য সংসদের উপর পরিষেবা-সম্পর্কিত চাপ কমানো, যাতে এটি তার আইন প্রণয়ন এবং সরকারী তত্ত্বাবধানের ভূমিকায় ফোকাস করতে পারে।
পৌর ও স্থানীয় কাউন্সিলে ১,৮৩৮টি আসন, গভর্নরেট কাউন্সিলে ৩০৩টি এবং মেয়র পদে ১০০টি পদের জন্য ৬,৬২৩ জন জর্ডানিয়ান প্রতিদ্বন্দ্বিতা করেছেন। সকল পদে নারীদের জন্য নির্ধারিত কোটা রয়েছে।
কে আপন কে পর (২০১১-এর চলচ্চিত্র)
কে আপন কে পর ২০১১ সালে মুক্তিপ্রাপ্ত বাংলাদেশী চলচ্চিত্র। ছায়াছবিটি পরিচালনা করেছেন পরিচালক জুটি শাহিন-সুমন। চিত্রনায়ক অমিত হাসানের প্রযোজনা সংস্থা 'টেলিভিউ' ছায়াছবিটি প্রযোজনা করেছে। এটিই নায়ক অমিত হাসান প্রযোজিত প্রথম ছবি। এতে বিভিন্ন চরিত্রে অভিনয় করছেন অমিত হাসান, অপু বিশ্বাস, আলমগীর, ববিতা, মিজু আহমেদ, মিশা সওদাগর, বিপ্লব।
জর্ডানের স্থানীয় নির্বাচন, ২০১৭
নির্বাচনী ব্যবস্থা
১৯২৫ সাল থেকে ধারাবাহিকভাবে পৌর ও স্থানীয় পরিষদ নির্বাচন অনুষ্ঠিত হয়ে আসছে। ২০১৪ সালের বিকেন্দ্রীকরণ আইন দ্বারা সংযোজিত গভর্নরেট কাউন্সিলগুলির সাক্ষী এই নির্বাচনগুলিই প্রথম। আইনটি সংসদের উপর পরিষেবা এবং উন্নয়ন সম্পর্কিত বিষয়গুলির চাপ কমাতে চায়, যাতে এটি কার্যকরভাবে তার আইন প্রণয়ন এবং সরকারের উপর তত্ত্বাবধান করতে পারে। আইনটি পৌরসভার সিদ্ধান্ত গ্রহণে নাগরিকদের অংশগ্রহণ বৃদ্ধি করে নির্বাচিত কাউন্সিলের কাছে কিছু কেন্দ্রীয়-সরকার ক্ষমতা হস্তান্তর করতে চায়। পৌরসভা আইনও একই সময়ে সংস্কার করা হয়েছিল। ১৫ আগস্ট ২০১৬ সালের একটি সাক্ষাত্কারে, রাজা দ্বিতীয় আবদুল্লাহ নতুন বিকেন্দ্রীকরণ আইনকে "সংস্কারের শৃঙ্খলে একটি অত্যন্ত গুরুত্বপূর্ণ লিঙ্ক" হিসাবে বর্ণনা করেছিলেন।
কে আপন কে পর (২০১১-এর চলচ্চিত্র)
নেপথ্য নির্মাণ
কে আপন কে পর চলচ্চিত্রটির শুটিং শুরু হয় ২০০৮ সালের ২৭ জানুয়ারি এফডিসির দুই নম্বর ফ্লোরে। চলচ্চিত্রটির মিডিয়া পার্টনার বাংলাদেশী টেলিভিশন চ্যানেল আরটিভি। ২০১১ সালের ৮ অক্টোবর হোটেল সোনারগাঁওয়ে আরটিভির প্রধান নির্বাহী কর্মকর্তা সৈয়দ আশিক রহমানের সাথে চুক্তিপত্রে স্বাক্ষর করেন প্রযোজনা সংস্থা 'টেলিভিউ’-এর স্বত্বাধিকারী অমিত হাসান ও এসএম এরশাদ হোসেন রানা।
জর্ডানের স্থানীয় নির্বাচন, ২০১৭
নির্বাচনী ব্যবস্থা
রাজ্যটি ১০০টি পৌরসভায় বিভক্ত: ৩৫৫টি স্থানীয় কাউন্সিল সহ ৮২টি পৌরসভা এবং ১৮টি পৌরসভা নেই (তাদের ছোট আকারের কারণে)। পৌর ও স্থানীয় পরিষদের সদস্য সংখ্যা ১,৮৩৮ জন। প্রতিটি পৌরসভার জন্য সরাসরি মেয়র নির্বাচিত হবেন। আকাবা স্পেশাল ইকোনমিক জোন অথরিটি এবং পেট্রা ডেভেলপমেন্ট অ্যান্ড ট্যুরিজম রিজিয়ন অথরিটি বাদ দিয়ে পৌরসভাগুলো একটি পৌরসভা দ্বারা পরিচালিত হবে যার মধ্যে অন্তত ৭ জন সদস্য থাকবে। পৌরসভার সদস্যদের মধ্যে মেয়র এবং স্থানীয় পরিষদের প্রধানরা (সদস্যদের জন্য সর্বোচ্চ ভোটপ্রাপ্ত) অন্তর্ভুক্ত। প্রতিটি স্থানীয় কাউন্সিল কমপক্ষে একজন মহিলা সহ ৫ জন সদস্য নিয়ে গঠিত। বিকেন্দ্রীকরণ আইন রাজ্যকে ১৫৮টি নির্বাচনী এলাকায় বিভক্ত করেছে, যা ৩৮১ সদস্যের সাথে ১২টি গভর্নরেট কাউন্সিলের নির্বাচনের সাক্ষী হবে। গভর্নরেট কাউন্সিলের ৮৫% সদস্য নির্বাচিত হবেন, এবং ১৫% সরকার কর্তৃক নিযুক্ত হবেন। গভর্নরেট কাউন্সিলের নির্বাচিত ৩০৩ সদস্য, মহিলাদের জন্য ১০% কোটা রয়েছে (৩২ আসন)। নিয়োগকৃত ৪৫ সদস্যের এক তৃতীয়াংশ নারী (১৫টি আসন) আবশ্যক।
কে আপন কে পর (২০১১-এর চলচ্চিত্র)
মুক্তি
কে আপন কে পর চলচ্চিত্রটি ২১ টি প্রিন্ট নিয়ে ২০১১ সালের ২ ডিসেম্বর সারাদেশে মুক্তি পায়। ঈদুল ফিতরে আরটিভিতে ছায়াছবিটির ওয়ার্ল্ড টেলিভিশন প্রিমিয়ার হয়।
জর্ডানের স্থানীয় নির্বাচন, ২০১৭
নির্বাচনী ব্যবস্থা
গ্রেটার আম্মান মিউনিসিপ্যালিটি (জিএএম) এর একটি বিশেষ আইন রয়েছে। আম্মানের মেয়রকে মন্ত্রিসভা ৩৮-সদস্যের মিউনিসিপ্যাল কাউন্সিল (কোন স্থানীয় কাউন্সিল নেই) থেকে নিযুক্ত করবে যা ৭৫% নির্বাচিত (২২ সদস্য, প্রতিটি এলাকা থেকে একজন) এবং ২৫% নিযুক্ত (১০ জন সদস্য)। সর্বোচ্চ ভোটপ্রাপ্ত নারীদের জন্য রয়েছে ছয়টি আসনের কোটা।
কে আপন কে পর (২০১১-এর চলচ্চিত্র)
সঙ্গীত
কে আপন কে পর চলচ্চিত্রের সঙ্গীত পরিচালনা করেছেন আলম খান। গীত রচনা করেছেন কবির বকুল। জমকালো এই সন্ধায় গানে একসঙ্গে প্রায় অর্ধশত অভিনেতা অভিনেত্রী অংশগ্রহণ করেন। এছাড়াও শফিক তুহিনের 'এর বেশি ভালোবাসা যায় না' জনপ্রিয়তা পেলে গানটি এই ছবিতে দৃশ্যায়ন করা হয়।
জর্ডানের স্থানীয় নির্বাচন, ২০১৭
নির্বাচনী ব্যবস্থা
মিউনিসিপ্যাল এবং স্থানীয় কাউন্সিলগুলি পৌরসভা পরিষেবাগুলি পরিচালনা করার জন্য দায়ী, যখন গভর্নরেট কাউন্সিলগুলিকে উন্নয়ন প্রকল্পগুলি পর্যবেক্ষণ এবং পরামর্শ দেওয়ার এবং পৌরসভার বাজেট প্রণয়নের দায়িত্ব দেওয়া হয়। তারা স্থানীয় সরকারের উপর তত্ত্বাবধানের ভূমিকাও পালন করে, যা একজন গভর্নরের নেতৃত্বে নির্বাহী পরিষদ। নির্বাচনে যোগ্য হওয়ার জন্য জর্ডানিয়ানদের ২৫ বছর বা তার বেশি বয়স হতে হবে।
১২ মার্চ ২০১৭-এ পৌরসভা এবং স্থানীয় কাউন্সিলগুলি বিলুপ্ত করা হয়েছিল এবং ১৫ আগস্ট নির্বাচন না হওয়া পর্যন্ত পৌরসভা পরিচালনার জন্য অস্থায়ী কমিটিগুলি নিয়োগ করা হয়েছিল।
কে আপন কে পর (২০১১-এর চলচ্চিত্র)
সমালোচনা
২০১১ সালে জাতীয় চলচ্চিত্র পুরস্কার দেওয়ার পর বিতর্ক শুরু হয় পুরস্কারের বৈধতা নিয়ে। পরিচালক জুটি শাহিন-সুমন পরিচালিত এই চলচ্চিত্রটি ভারতের স্বর্গ ও কলকাতার অন্নদাতা চলচ্চিত্রের পুনঃনির্মাণ হওয়া সত্ত্বেও আলমগীর জুরি বোর্ডের সদস্য হওয়ায় শ্রেষ্ঠ পার্শ্বচরিত্রে অভিনেতা ও শ্রেষ্ঠ পার্শ্বচরিত্রে অভিনেত্রীর পুরস্কার জিতে নিলে এ বিতর্কের সৃষ্টি হয়।
২০০৮ গ্রীষ্মকালীন অলিম্পিকে অ্যান্ডোরা
চীনের বেজিং-এ অনুষ্ঠিত ২০০৮ সালের গ্রীষ্মকালীন অলিম্পিকে অ্যান্ডোরা অংশগ্রহণ করে।
অতিবেগুনি জ্যোতির্বিজ্ঞান
অতিবেগুনি জ্যোতির্বিজ্ঞান (ইংরেজি: Ultraviolet astronomy) হল প্রায় ১০ থেকে ৩২০ ন্যানোমিটারের অতিবেগুনি তরঙ্গদৈর্ঘ্যে তড়িৎচুম্বকীয় বিকিরণ পর্যবেক্ষণ। ক্ষুদ্রতর তরঙ্গদৈর্ঘ্য—উচ্চতর শক্তিসম্পন্ন ফোটন কণা রঞ্জন-রশ্মি জ্যোতির্বিজ্ঞান ও গামা রশ্মি জ্যোতির্বিজ্ঞানের পর্যবেক্ষণের বিষয়। অতিবেগুনি আলো মানুষের চোখে দৃশ্যমান হয় না। এই তরঙ্গদৈর্ঘ্যের অধিকাংশ আলো পৃথিবীর বায়ুমণ্ডল কর্তৃক বিশোষিত হয়। তাই এই সকল তরঙ্গদৈর্ঘ্য পর্যবেক্ষণের কাজ করা হয় বায়ুমণ্ডলের উচ্চতর ক্ষেত্র থেকে অথবা মহাকাশ থেকে।
সাধারণভাবে চার্লস স্টুয়ার্ট বাওয়ারকে জ্যোতির্বিজ্ঞানের এই শাখাটির প্রবর্তক মনে করা হয়।
বিবরণ
আন্তঃনাক্ষত্রিক মাধ্যমের রাসায়নিক উপাদান, ঘনত্ব ও তাপমাত্রা এবং উত্তপ্ত নতুন নক্ষত্রগুলির তাপমাত্রা ও উপাদান নির্ণয় করতে অতিবেগুনি বর্ণরেখচ্ছটা পরিমাপগুলি (বর্ণালিবিজ্ঞান) ব্যবহৃত হয়। ছায়াপথগুলির বিবর্তনের বিষয়েও অতিবেগুনি পর্যবেক্ষণ থেকে প্রয়োজনীয় তথ্যাদি পাওয়া যায়।
দৃশ্যমান আলোয় দেখা পরিচিত নক্ষত্র ও ছায়াপথগুলির তুলনায় অতিবেগুনি মহাবিশ্ব অনেকটাই অন্যরকম দেখায়। বর্ণালির দৃশ্যমান অথবা প্রায়-অবলোহিত অংশে অধিকাংশ নক্ষত্রই প্রকৃতপক্ষে সেগুলির বেশিরভাগ তড়িৎচুম্বকীয় বিকিরণ নিঃসরণকারী আপেক্ষিকভাবে শীতল বস্তু। অতিবেগুনি বিকিরণ উষ্ণতর বস্তুগুলির লক্ষণ, বিশেষত যে বস্তুগুলি সেগুলির বিবর্তনের আদি বা শেষ পর্যায়ভুক্ত, সেগুলির। পৃথিবীর আকাশে দৃশ্যমান অতিবেগুনি আলোয় অধিকাংশ নক্ষত্রই অনুজ্জ্বল দেখায়। কোনও কোনও অতি নবীন বৃহৎ নক্ষত্র এবং কোনও কোনও অত্যন্ত প্রাচীন নক্ষত্র ও ছায়াপথ সেগুলির জন্ম বা মৃত্যুর নিকটবর্তী সময়ে উষ্ণতর হয়ে উঠে এবং উচ্চতর-শক্তির বিকিরণ ঘটিয়ে দৃশ্যমান হয়ে ওঠে। আকাশগঙ্গা ছায়াপথ জুড়ে অনেক দিকেই গ্যাস ও ধূলার মেঘ দৃষ্টিপথের প্রতিবন্ধক সৃষ্টি করে।
সোলার ডায়নামিকস অবজার্ভেটরি (এসডিও) ও সোলার অ্যান্ড হেলিওস্পেরিক অবজার্ভেটরি (এসওএইচও) প্রভৃতি মহাকাশ-ভিত্তিক সৌর মানমন্দির থেকে যথাক্রমে অ্যাটমোস্ফেরিক ইমেজিং অ্যাসেম্বলি (এআইএ) ও এক্সট্রিম আল্ট্রাভায়োলেট ইমেজিং টেলিস্কোপ (ইআইটি) নামক অতিবেগুনি দূরবিন ব্যবহার করে সূর্য ও সৌরকিরীট পর্যবেক্ষণ করা হয়। জিওস্টেশনারি অপারেশনাল এনভায়রনমেন্টাল স্যাটেলাইট (জিওইএস-আর) সিরিজ প্রভৃতি আবহাওয়া উপগ্রহেও অতিবেগুনিতে সূর্যকে পর্যবেক্ষণের জন্য দূরবিন ব্যবহার করা হয়।
হাবল মহাকাশ দূরবিন ও ফার আলট্রাভায়োলেট স্পেকট্রোস্কোপিক এক্সপ্লোরার (এফইউএসই) হল দু-টি সাম্প্রতিকতম প্রধান মহাকাশ দূরবিন, যেগুলির মাধ্যমে আকাশের নিকটবর্তী ও দূরবর্তী অতিবেগুনি বর্ণালি পর্যবেক্ষণ করা হয়। যদিও এই কাজের জন্য গ্যালেক্স প্রভৃতি ছোটো মানমন্দিরের মতো অন্যান্য অতিবেগুনি যন্ত্র এবং সাউন্ডিং রকেট ও স্পেস শাটলও উৎক্ষেপন করা হয়েছে।
ডেমি লোভাটো
ডেমেট্রিয়া ডেভন লোভাটো (Demetria Devonne Lovato; উচ্চারণ:; জন্ম: ২০ আগস্ট ১৯৯২) হলেন একজন মার্কিন অভিনেত্রী, গায়িকা এবং গীতিকার। বার্নি অ্যান্ড ফ্রেন্ডসের ৭ম এবং ৮ম আসরে একজন শিশু অভিনেত্রী হিসেবে টেলিভিশনে অভিষেকের পর, ২০০৮ সালে ডিজনি চ্যানেলের টেলিভিশন চলচ্চিত্র ক্যাম্প রকে অভিনয় করার মাধ্যমে খ্যাতি অর্জন করেছেন। একই সময় লোভাটো তার ক্যারিয়ারের প্রথম গান দিস ইজ মি প্রকাশ করেন, যেটি বিলবোর্ড হট ১০০-এ সর্বোচ্চ ৯ নম্বর স্থান অধিকার করে। ক্যাম্প রক চলচ্চিত্রটির এবং এর অ্যালবামের সফলতার ফলে হলিউড রেকর্ডস লোভাটোর সাথে একটি রেকর্ডিং চুক্তি স্বাক্ষর করে। তার প্রথম অ্যালবাম, ডোন্ট ফরগেট (২০০৮), মার্কিন যুক্তরাষ্ট্রের বিলবোর্ড ২০০-এর ২ নম্বর স্থানে অভিষেক করেছিল। একই বছর, লোভাটো ডিজনি চ্যানেলের টেলিভিশন সিরিজ সনি উইথ এ চান্সে কেন্দ্রীয় চরিত্রে অভিনয় করেন এবং তার দ্বিতীয় অ্যালবাম, হেয়ার উই গো অ্যাগেইন প্রকাশ করেন; যেটি বিলবোর্ড ২০০-এ শীর্ষ স্থান দখল করা তার প্রথম অ্যালবামে পরিণত হয়েছিল।
২০১০ সালে তার জনপ্রিয় টেলিভিশন চলচ্চিত্র এবং সাউণ্ড-ট্রেক প্রকাশের পর, ক্যাম্প রক ২: দ্য ফাইনাল জ্যাম সহ, লোভাটোর ব্যক্তিগত সমস্যার কারণে তিনি তার ক্যারিয়ার থেকে বিরতি গ্রহণ করেন এবং এর ফলে সনি উইথ এ চান্স-এর ২য় আসরের পর উক্ত টেলিভিশন অনুষ্ঠান থেকে তাকে অপসারণ করা হয়। তিনি ২০১০ সালে শেষার্ধে তার মাদকাসক্তি, আহার ব্যাধি এবং নিজের ক্ষতি করা থেকে বিরত থাকার জন্য একটি চিকিৎসাকেন্দ্রে ভর্তি হয়েছিলেন। সেখানে তিনি ডাক্তারদের দ্বারা দ্বিপদসংক্রান্ত অসদাচরণে (এক ধরনের মানসিক রোগ) আক্রান্ত বলে চিহ্নিত হন। অতঃপর উক্ত চিকিৎসাকেন্দ্র থেকে সফলভাবে চিকিৎসা গ্রহণ করার পর তিনি তার তৃতীয় অ্যালবাম আনব্রোকেনের ওপর কাজ করেন। এই অ্যালবামটির মাধ্যমে তিনি তার বিভিন্ন ধরনের সমস্যা ব্যক্ত করেছেন। এই অ্যালবামের মূল গান, স্কাইস্ক্র্যাপার, লোভাটোর দ্বিতীয় গান হিসেবে বিলবোর্ড হট ১০০-এর শীর্ষ ১০-এ প্রবেশ করেছিল। অন্যদিকে এই অ্যালবামের দ্বিতীয় গান, গিভ ইওর হার্ট এ ব্রেক, মার্কিন যুক্তরাষ্ট্রে "ট্রিপল প্লাটিনাম" হিসেবে প্রত্যয়িত হয়েছিল। ২০১২ এবং ২০১৩ সালে লোভাটো দ্য এক্স ফ্যাক্টরের মার্কিন সংস্করণে একই সাথে একজন বিচারক এবং পরামর্শদাতার দায়িত্ব পালন করেছেন। তার চতুর্থ অ্যালবাম, ডেমি ২০১৩ সালে প্রকাশিত হয়েছে। এই অ্যালবামের অন্যতম জনপ্রিয় গান হার্ট অ্যাটাক, যেটি লোভাটোর তৃতীয় গান হিসেবে বিলবোর্ড হট ১০০-এর শীর্ষ ১০-এ প্রবেশ করেছিল। যখন তিনি এই অ্যালবামটির প্রচারণা করছিলেন, তখন তিনি স্টেয়িং স্ট্রং: ৩৬৫ ডে এ ইয়ার (২০১৩) নামে একটি বই রচনা করেছেন। তিনি ফক্স চ্যানেলে সম্প্রচারিত ধারাবাহিক গ্লিতে একটি পার্শ্ব চরিত্রে অভিনয়ের মাধ্যমে পুনরায় অভিনয় জগতে প্রবেশ করেন এবং ২০১৪ সালে তার জীবনকাহিনী সমৃদ্ধ একটি বই প্রকাশ করেন। লোভাটোর পঞ্চম অ্যালবাম, কনফিডেন্ট (২০১৫), বিলবোর্ড ২০০-এর ২ নম্বর স্থান অধিকার করেছিল। এই অ্যালবামের মূল গান কুল ফর দ্য সামার, মার্কিন যুক্তরাষ্ট্রে "ডাবল প্ল্যাটিনাম" স্বীকৃতি অর্জন করেছে। লোভাটোর সবগুলো অ্যালবাম মার্কিন যুক্তরাষ্ট্রে স্বর্ণ স্বীকৃতি লাভ করেছে।
সঙ্গীতাঙ্গনে, লোভাটো একজন পপ, পপ রক এবং আরএন্ডবি শিল্পী হিসেবে বিবেচিত হন। তিনি বেশ কয়েকটি উল্লেখযোগ্য পুরস্কার অর্জন করেছেন, যার মধ্যে একটি এমটিভি ভিডিও মিউজিক পুরস্কার, ১৪টি টিন চয়েস পুরস্কার, ৫টি পিপল’স চয়েজ পুরস্কার, ১টি আলমা পুরস্কার এবং ২টি ল্যাটিন আমেরিকান মিউজিক পুরস্কার উল্লেখযোগ্য। এছাড়াও তিনি একজন গিনেস বিশ্ব রেকর্ডধারী এবং ২০১৭ সালে, টাইম পত্রিকা দ্বারা প্রকাশিত ১০০ জন প্রভাবশালী ব্যক্তিদের তালিকায় ছিলেন।
১৯৯২–২০০৬: প্রারম্ভিক জীবন এবং ক্যারিয়ারের শুরু
১৯৯৪ সালের শেষার্ধে লোভাটোর বাবা-মায়ের বিবাহবিচ্ছেদ হয়েছে এবং এই ঘটনাটি তার দ্বিতীয় জন্মদিনের পরপরই হয়েছিল। লোভাটোর বাবা মেক্সিকীয় বংশোদ্ভূত ছিলেন, তবে পর্তুগিজ ও ইহুদিদের সাথে তার সম্পর্ক রয়েছে। অন্যদিকে তার মা একই সাথে ইংরেজ ও আইরিশ বংশোদ্ভূত ছিলেন। তার বাবার পারিবারিক সূত্রে তিনি মার্কিন যুক্তরাষ্ট্রের গৃহযুদ্ধ সংঘের অভিজ্ঞ ব্যক্তিত্ব ফ্রান্সিস্কো পেরেয়া (১৮৩০-১৯১৩) এবং সান্টা ফে দে নুয়েভো মেক্সিকোর রাজ্যপাল ফ্রান্সিস্কো জেভিয়ের চাভেজের বংশধর ছিলেন। ডিএনএ পরীক্ষার মাধ্যমে লোভাটো জানতে পারেন যে, তিনি ১৬ শতাংশ স্ক্যান্ডিনাভীয় বংশোদ্ভূত এবং ১ শতাংশ আফ্রিকান বংশোদ্ভূত।
লোভাটো টেক্সাসের ডালাসে তার শৈশব অতিবাহিত করেছেন। ২০০২ সালে, তিনি শিশুতোষ টেলিভিশন সিরিজ বার্নি এন্ড ফ্রেন্ডসে অ্যাঞ্জেলা চরিত্রে অভিনয়ের মাধ্যমে অভিনয় জগতে প্রবেশ করেছেন। তিনি ৭ বছর বয়সে পিয়ানো এবং ১০ বছর বয়সে গিটার বাজাতে শুরু করার পাশাপাশি নৃত্য ও অভিনয়ের ক্লাসেও যোগদান করেন।  লোভাটো এ্যালেন ডিজ্যানারেসকে জানান যে তিনি শৈশবে এত বেশি হয়রানির স্বীকার হয়েছিলেন যে তিনি তার পরিবারের কাছে গৃহশিক্ষার মাধ্যমে শিক্ষা গ্রহণ করার জন্য আবেদন করেছিলেন এবং ২০০৯ সালের এপ্রিল মাসে তিনি গৃহশিক্ষার মাধ্যমে উচ্চ বিদ্যালয় ডিপ্লোমা অর্জন করেছেন। পরে তিনি পিএসিইআরের হয়রানি বিরোধী সংগঠনের মুখপাত্র হিসেবে নিযুক্ত হন এবং আমেরিকা'স নেক্সট টপ মডেলে হয়রানি সম্পর্কে বক্তব্য পেশ করেছেন। ২০০৬ সালে, লোভাটো প্রিজন ব্রেক এবং জাস্ট জর্ডান নামক দুটি টেলিভিশন অনুষ্ঠানে অভিনয় করেছেন।
২০০৭–২০০৮: ক্যাম্প রক এবং ডোন্ট ফরগেট
২০০৭ এবং ২০০৮ সালে, লোভাটো ডিজনি চ্যানেলে সম্প্রচারিত এজ দ্য বেল রিংস নামক একটি স্বল্পদৈর্ঘ্যের টেলিভিশন অনুষ্ঠানে শার্লট এডামস নামক চরিত্রে অভিনয় করেছেন। লোভাটো ২০০৭ সালে ডিজনি চ্যানেলের টেলিভিশন চলচ্চিত্র ক্যাম্প রক ও অনুষ্ঠান সনি উইথ এ চান্সে গুণপরীক্ষা দেন এবং তিনি দুটিতেই অভিনয় করার জন্য নির্বাচিত হন। লোভাটো মিচি টরেস নামক "ক্যাম্প রক"-এর প্রধান চরিত্রে অভিনয় করেছেন। এই চলচ্চিত্রটি ২০০৮ সালের ২০শে জুন তারিখে মুক্তি পেয়েছিল। এর অ্যালবাম চলচ্চিত্রটি প্রকাশের ৩ দিন পূর্বে মুক্তি পেয়েছিল; যদিও এর সঙ্গীতকে বর্তমান যুগের "হাই স্কুল মিউজিক" থেকে অনেক নিম্নতর বলে বিবেচনা করা হয়। এন্টারটেইনমেন্ট উইকলির গিলিয়ান ফ্লিন লিখেছিলেন যে, উক্ত চলচ্চিত্রে লোভাটোর অভিনয় দক্ষতা বেশ ইতিবাচক ছিল। লোভাটো উক্ত চলচ্চিত্রের অ্যালবামের ৪টি গান গেয়েছিলেন, যার মধ্যে উই রক এবং দিস ইজ মি অন্যতম। একই বছরের গ্রীষ্মে, তিনি তার প্রথম অ্যালবাম প্রকাশের পূর্বে ডেমি লাইভ! ওয়ার্ম আপ ট্যুর নামক একটি সফর শুরু করেছিলেন এবং একই সাথে জোনাস ব্রাদার্সের বার্নিং আপ ট্যুরেও অংশগ্রহণ করেছিলেন।
লোভাটোর প্রথম অ্যালবাম, ডোন্ট ফরগেট, ২০০৮ সালের ২৩শে সেপ্টেম্বর মুক্তি পেয়েছিল এবং সমালোচকরা এই অ্যালবামের জন্য ইতিবাচক প্রতিক্রিয়া প্রদান করেছিল।  এন্টারটেইনমেন্ট উইকলির মাইকেল স্লেজাক বলেছেন, "হয়ত ডেমি লোভটো তার ভক্তদের পরিতৃপ্ত করতে পেরেছেন, কিন্তু তিনি ডোন্ট ফরগেটের মাধ্যমে কোনো রকার জয়লাভ করতে পারবেন না"। উক্ত অ্যালবামটি বিলবোর্ড ২০০-এ ২ নম্বর স্থানে অভিষেক করেছিল, প্রথম সপ্তাহে এই অ্যালবামটির ৮৯,০০০ কপি বিক্রি হয়েছিল। এর গানগুলোর মধ্যে ১০টি গানে সহযোগী-লেখক হিসেবে জোনাস ব্রাদার্স তার সাথে কাজ করেছিলেন। ডোন্ট ফরগেট মার্কিন যুক্তরাষ্ট্রে ৫,০০,০০০ কপির বেশি বিক্রি হওয়ার মাধ্যমে লে রেকর্ডিং ইন্ডাস্ট্রি এসোসিয়েশন অফ আমেরিকা (আরআইএএ) দ্বারা গোল্ড হিসেবে প্রত্যয়িত হয়েছিল। এই অ্যালবামের মূল গান, গেট ব্যাক, এর পপ রক শৈলীর জন্য প্রশংসা কুড়িয়েছিল এবং এই গানটি বিলবোর্ড হট ১০০-এ সর্বোচ্চ ৪৩ নম্বর স্থান অধিকার করেছিল। শুধু এই গানটি আমেরিকায় ৫,৬০,০০০ কপির বেশি বিক্রি হয়েছিল।  এই অ্যালবামের দ্বিতীয় গান, লা লা ল্যান্ড, এর শক্ত রক উপাদানের জন্য প্রশংসিত হয়েছিল এবং এই গানটি বিলবোর্ড হট ১০০-এ সর্বোচ্চ ৫২ নম্বর স্থান অধিকার করেছিল। একই সাথে এই গানটি আয়ারল্যান্ড এবং যুক্তরাজ্যে শীর্ষ ৪০-এ অন্তর্ভুক্ত হয়েছিল।  উক্ত গানের চিত্রসঙ্গীতটি পরিচালনা করেছেন ব্রেন্ডন মালোয় এবং টিম উইলার।
২০০৯–২০১০: সনি উইথ এ চান্স এবং হেয়ার উই গো অ্যাগেইন
২০০৯ সালে, লোভাটো জোনাস ব্রাদার্স, মাইলি সাইরাস এবং সেলিনা গোমেজের সাথে সেন্ড ইট অন নামে একটি চ্যারিটি গান এবং ডিজনি'স ফ্রেন্ডস ফর চেঞ্জের মূল গানটি রেকর্ড করেছিলেন। ডিজনি বিশ্বব্যাপী সংরক্ষণ তহবিলের সহযোগিতায় এই গানগুলোর সম্পূর্ণ অর্থ পরিবেশগত দাতব্য প্রতিষ্ঠানকে দান করেছিল। ডিজনি চ্যানেলে সম্প্রচারিত পরিস্থিতিগত কমেডি নাটক সনি উইথ এ চান্সে তিনি সনি মুনরো চরিত্রে অভিনয় করেছেন। তিনি ৮ই ফেব্রুয়ারি তারিখে মুক্তিপ্রাপ্ত সো র‍্যান্ডম! নামে গল্পের ভেতর গল্পে একজন নতুন সদস্য হিসেবে অন্তর্ভুক্ত হয়েছিলেন। লোভাটোর অভিনয় দক্ষতা সম্পর্কে লস অ্যাঞ্জেলেস টাইমসের রবার্ট লয়েড তাকে "খুব ভালো অভিনেত্রী" বলে বর্ণনা করেছেন এবং একই সাথে তিনি লোভাটোকে হানা মন্টানার অভিনেত্রী (এবং লোভাটোর বন্ধু) মাইলি সাইরাসের সাথে তুলনা করেছেন। একই বছরের জুন মাসে, তিনি ডিজনি চ্যানেলের চলচ্চিত্র, প্রিন্সেস প্রোটেকশন প্রোগ্রামে প্রিন্সেস রোসালিন্দা / রোসি গঞ্জালেজের চরিত্রে অভিনয় করেছেন। এই চলচ্চিত্রটি, ডিজনি চ্যানেল মূল চলচ্চিত্রের চতুর্থ সর্বোচ্চ তারকা পাওয়া চলচ্চিত্র।
২০০৯ সালের ২১শে জুলাইয়ে, লোভাটোর দ্বিতীয় অ্যালবাম, হেয়ার উই গো অ্যাগেইন মুক্তি পেয়েছিল; তিনি এই অ্যালবাম সম্পর্কে বলেছেন যে, এটি জন মায়্যারের শাব্দ শৈলীর অনুরূপভাবে তৈরিকৃত অ্যালবাম। এই অ্যালবামটি সমালোচকদের কাছ থেকে ইতিবাচক প্রতিক্রিয়া গ্রহণ করেছে, একই সাথে সমালোচকরা এই গানের পপ রক ধারার প্রশংসা করেছেন। এই অ্যালবামও অনেকটা ডোন্ট ফরগেটের মতোই প্রতিক্রিয়া অর্জন করেছিল। এই অ্যালবামটি লোভাটোর প্রথম অ্যালবাম হিসেবে "বিলবোর্ড ২০০-এর ১ নম্বরে অভিষেক করেছিল, এই অ্যালবামটি প্রথম সপ্তাহে ১,০৮,০০০ কপি বিক্রিত হয়। এই অ্যালবামটি মুক্তির পূর্বে, তিনি "সামার ট্যুর ২০০৯" নামক একটি সফর করেছিলেন। এই অ্যালবামের মূল গান, হেয়ার উই গো অ্যাগেইন বিলবোর্ড হট ১০০-এ সর্বোচ্চ ৫৯ নম্বর স্থান অধিকার করেছিল এবং পরিশেষে এটি সর্বোচ্চ ১৫ নম্বর পর্যন্ত উঠেছিল, এই গানটি লোভাটোর সর্বকালের সর্বোচ্চ স্থান অধিকারী গানে পরিণত হয়েছিল। অন্যদিকে কানাডিয়ান হট ১০০-এ এই গানটি সর্বোচ্চ ৬৮ নম্বর এবং নিউজিল্যান্ডে সর্বোচ্চ ৩৮ নম্বর স্থান দখল করেছিল। এই অ্যালবামের দ্বিতীয় এবং সর্বশেষ গান, রিমেম্বার ডিসেম্বর-এর পূর্বের গানগুলোর সফলতা অর্জন করতে ব্যর্থ হয়েছিল, কিন্তু এটি যুক্তরাজ্য সিঙ্গেলস চার্টে ৮০ নম্বর স্থান অধিকার করেছিল।
লোভাটো হেয়ার উই গো অ্যাগেইন অ্যালবামের প্রচারণার জন্য ৪০টি শহরে সরাসরি কনসার্ট করার মাধ্যমে তার ক্যারিয়ারের প্রথম কনসার্ট সফর শুরু করেছিলেন। এই সফরটি ২০০৯ সালের ২১শে জুন শুরু এবং ২১শে আগস্ট শেষ হয়েছিল। এই সফরের উদ্বোধনী গানে তার সাথে ডেভিড আরচুলেটা, কেএসএম এবং জর্ডান প্রুইট কণ্ঠ মিলিয়েছিলেন। এই সফরে একসাথে গান পরিবেশন করার মাধ্যমে লোভাটো এবং আরচুলেটা ২০০৯ টিন চয়েস পুরস্কারে "চয়েস মিউজিক ট্যুর" পুরস্কার জয়লাভ করেছিলেন। ২০১০ সালের মার্চ মাসে, লোভাটো এবং জো জোন্স মেক এ ওয়েভ নামে ডিজনি ফ্রেন্ডস ফর চেঞ্জের জন্য দ্বিতীয় চ্যারিটি গান রেকর্ড করেছিলেন। একই বছরের মে মাসে, গ্রে'স অ্যানাটমির ৬ষ্ঠ আসরের "শাইনি হ্যাপি পিউপল" পর্বে একজন স্কিটসোফ্রিনিয়ায় আক্রান্ত কিশোরীর চরিত্রে অতিথি শিল্পী হিসেবে অভিনয় করেছেন। যদিও সমালোচকরা তার বিচিত্রমুখিতার প্রশংসা করার পাশাপাশি তার অভিনয়ে খুশী ছিলেন এবং তারা প্রকাশ করেন করেন যে তার অভিনয় দর্শকদের আকর্ষণ করার ক্ষেত্রে প্রাথমিক পরিকল্পনা ছিল। পরে একই বছরে, তিনি দক্ষিণ আমেরিকান ট্যুর নামে তার প্রথম আন্তর্জাতিক সফরে উপস্থিত হয়েছিলেন। অতঃপর জোনাস ব্রাদার্স লাইভ ইন কনসার্টে একজন অতিথি শিল্পী হিসেবে যোগদান করেছিলেন।
২০১০ সালের ৩রা সেপ্টেম্বরে মুক্তিপ্রাপ্ত ক্যাম্প রক ২: দ্য ফাইনাল জ্যামে লোভাটো মিচি টরেস চরিত্রে অভিনয় করেছেন। সমালোচকরা এই চলচ্চিত্রের কাহিনী নিয়ে পরস্পরবিরোধী অবস্থানে ছিলেন, অন্যদিকে রটেন টম্যাটোস এই চলচ্চিত্রকে ৪০ শতাংশ তারকা প্রদান করেছে। এন্টারটেইনমেন্ট উইকলির জেনিফার আর্মস্ট্রং লোভাটোর অভিনয়কে "নির্ভরযোগ্য মর্মস্পর্শী" বলে আখ্যায়িত করেছিলেন। এই চলচ্চিত্রটি ৮ মিলিয়ন দর্শকের জন্য মুক্তি পেয়েছিল, যেটি পরবর্তীতে বছরের সেরা এবং ১ নম্বর ক্যাবল-টেলিভিশন চলচ্চিত্রে পরিণত হয়েছিল। এই চলচ্চিত্রের অ্যালবামটি ১০ই আগস্ট তারিখে মুক্তি পেয়েছিল, যেখানে লোভাটো সর্বমোট ৯টি গান গেয়েছিলেন; যার মধ্যে ক্যান'ট ব্যাক ডাউন এবং উড'নট চেঞ্জ এ থিং অন্যতম। এই অ্যালবামটি বিলবোর্ড ২০০-এ ৩ নম্বর স্থানে অভিষেক করেছিল, যেটি প্রথম সপ্তাহে ৪১,০০০ কপির বেশি বিক্রিত হয়েছিল। লোভাটো এবং এই চলচ্চিত্রের অন্যান্য অভিনয়শিল্পীদের ন্তর্ভূক্তক রার জন্য "দ্য জোনাস ব্রাদার্স লাইভ ইন কনসার্ট"টিতে পররিবর্তন নতে হযয়েছিল এই কনসার্টটি ৭ই আগস্ট শুরু হযয়েছিল যেটি আরো দুই সপ্তাহ পূর্বে অনুষ্ঠিত হওয়ার জন্য পরিকল্পনা করা হয়েছিল। একই বছর ৫ই অক্টোবর সনি উইথ এ চান্সের অ্যালবাম মুক্তি পেয়েছিল, যেখানে লোভাটো ৪টি গান গেয়েছিলেন; যার মধ্যে মি, মাইসেলফ এন্ড টাইম অন্যতম। এই অ্যালবামটি বিলবোর্ড ২০০-এর ১৬৩ নম্বরে অভিষেক (এবং সর্বোচ্চ স্থান অধিকার) করেছিল, যেটি লোভাটোর সবচেয়ে কম বিক্রিত হওয়া অ্যালবামে পরিণত হয়েছিল।
২০১১–২০১২: আনব্রোকেন এবং দ্য এক্স ফ্যাক্টর
এই অ্যালবামের মূল গান, স্কাইস্ক্র্যাপার স্বাবলম্বন এবং আত্মবিশ্বাসের বার্তার জন্য প্রশংসিত হয়েছিল। এই গানটি বিলবোর্ড ১০০-এর সর্বোচ্চ ১০ নম্বর স্থান অধিকার করেছিল এবং এটিকে এর মুক্তির প্রথম সপ্তাহে ১,৭৬,০০০-এরও বেশি বার ডাউনলোড করা হয়েছিল, এর ফলে এটি ২০১৩ সালে মুক্তিপ্রাপ্ত হার্ট অ্যাটাক মুক্তির পর সবচেয়ে বেশি বিক্রিত হওয়া গানে পরিণত হয়েছিল। এই গানটি ২০০৮ সালে প্রকাশিত দিস ইজ মির পর (যেটি সর্বোচ্চ ৯ নম্বর স্থান অধিকার করেছিল) বিলবোর্ড ১০০-এ সর্বোচ্চ স্থান অধিকারী লোভাটোর দ্বিতীয় গানে পরিণত হয়েছিল। একই সাথে এই গানটি হট ডিজিটাল গান চার্টে ২ নম্বর স্থানে অভিষেক করেছিল। স্কাইস্ক্র্যাপার গানটি ২০১২ সালের সেপ্টেম্বর মাসে অনুষ্ঠিত ২০১২ এমটিভি ভিডিও মিউজিক পুরস্কারে "সেরা বার্তাসহ ভিডিও পুরস্কার" জয়লাভ করেছিল। এই অ্যালবামের দ্বিতীয় ও সর্বশেষ গান, গিভ ইওর হার্ট এ ব্রেক, বিলবোর্ড ১০০-এ সর্বোচ্চ ১৬ নম্বর স্থান অধিকার করেছিল, যেটি লোভাটোর চতুর্থ সর্বোচ্চ স্থান পাওয়া গানে পরিণত হয়েছিল। একই সাথে এই গানটি মার্কিন প্রাপ্তবয়স্ক টপ ৪০ চার্টে সর্বোচ্চ ১২ নম্বর স্থান এবং মার্কিন পপ সঙ্গীত চার্টে সর্বোচ্চ ১ নম্বর স্থান অর্জন করেছিল; একই সাথে এই গানটি পপ সঙ্গীত চার্টের ইতিহাসে সবচেয়ে দীর্ঘ লাফ দিয়ে ১ নম্বর স্থান অর্জন করা গানে পরিণত হয়েছিল। ২০১৪ সালের এপ্রিল মাসে, এই গানটি আরআইএএ দ্বারা ৩ বার প্ল্যাটিনাম দ্বারা প্রত্যয়িত হয়েছিল; ২০১৪ সালের অক্টোবর মাস অনুযায়ী, এই গানটির ২.১ মিলিয়ন ডিজিটাল কপি বিক্রিত হয়েছিল।
মে মাসে, তিনি দ্য এক্স ফ্যাক্টরের মার্কিন সংস্করণের ২য় আসরের একজন বিচারকের দায়িত্ব পালন করেছেন, তিনি এর জন্য ১ মিলিয়ন ডলার বেতন পেয়েছিলেন। তিনি উক্ত অনুষ্ঠানে ব্রিটনি স্পিয়ার্স, সাইমন কোয়েল এবং এল.এ. রিডের সাথে বিচারকের দায়িত্ব পালন করেছেন। তখন এটা ধারণা করা হয়েছিল যে, লোভাটোকে তরুণ দর্শকদের আকর্ষণ করার জন্য বিচারক হিসেবে নিয়োগ দেয়া হয়েছিল। তিনি সেখানে যুব প্রাপ্তবয়স্ক বিভাগের প্রতিযোগীদের পরামর্শ প্রদান করতেন। উক্ত অনুষ্ঠানে তার অধীনস্থ প্রতিযোগী সিসি ফ্রে ৬ষ্ঠ স্থান অধিকার করেছিল। আগস্ট মাসে মিনেসোটা রাজ্য উৎসবে, ২০১২ এমটিভি ভিডিও মিউজিক পুরস্কারের প্রাক-অনুষ্ঠানে গান পরিবেশন করার পর লোভাটো ঘোষণা করেন যে, তিনি ডিসেম্বর মাস নাগাদ একটি নতুন গান প্রকাশ করতে পারেন। একই বছর ২৪শে ডিসেম্বরে, স্যান্ডি হুক প্রাথমিক স্কুল শুটিংয়ে ক্ষতিগ্রস্তদেরকে উৎসর্গ করে তার ইউটিউব চ্যানেলে এঞ্জেলস এমোং আস নামে একটি গানের ভিডিও প্রকাশ করেছিলেন। মার্চ মাসে, তিনি নিশ্চিত করে যে তিনি দ্য এক্স ফ্যাক্টরের ৩য় আসরে পুনরায় বিচারকের দায়িত্ব পালন করবেন, যার জন্য তাকে পূর্বের তুলনায় দ্বিগুণ বেতন দেওয়া হয়েছিল।
২০১৩–২০১৪: ডেমি এবং গ্লি
২০১৩ সালের ১০ই মে লোভাটো তার চতুর্থ অ্যালবাম, ডেমি প্রকাশ করেছিলেন, তিনি এই অ্যালবামটির জন্য সিন্থপপ এবং বাবলগম পপ থেকে অনুপ্রাণিত হয়ে গান রেকর্ড করেছিলেন, যা এই অ্যালবামের গানগুলোতে পরিলক্ষিত হয়। সমালোচকরা এই অ্যালবামটিকে সাধারণত ইতিবাচক প্রতিক্রিয়া দিয়েছিলেন। যদিও দ্য নিউ ইয়র্ক টাইমসের জন কারমাইকেল এই অ্যালবামটিতে লোভাটোর মজার রুপান্তর লক্ষ্য করেছেন, এন্টারটেইনমেন্ট উইকলি অনুযায়ী এই অ্যালবামটিতে লোভাটোর কম পরিপক্ব প্রতিচ্ছবি ফুটে উঠেছে। বিলবোর্ড ২০০-এ এই অ্যালবামটি ৩ নম্বর স্থানে অভিষেক করেছিল, এটি মুক্তির প্রথম সপ্তাহে ১,১০,০০০ কপিরও বেশি বিক্রিত হয়েছিল; যার মাধ্যমে এটি লোভাটোর ক্যারিয়ারে প্রথম সপ্তাহে সবচেয়ে বেশি বিক্রিত অ্যালবামে পরিণত হয়েছিল। এই অ্যালবামটি আন্তর্জাতিকভাবেও সফলতা অর্জন করেছিল; নিউজিল্যান্ড, স্পেন এবং যুক্তরাজ্যর মতো দেশগুলোতে এই অ্যালবামটি শীর্ষ ১০-এর মধ্যে অবস্থান করেছিল এবং এই অ্যালবামটি মার্কিন যুক্তরাষ্ট্রে "স্বর্ণ" হিসেবে প্রত্যয়িত হয়েছিল।
লোভাটো পরে তার চতুর্থ অ্যালবাম ডেমির অন্য একটি সংস্করণ প্রকাশ করেছিলেন; যেখানে তিনি ৭টি নতুন গান সংযুক্ত করেছিলেন; যার মধ্যে ৪টি সরাসরি অনুষ্ঠানের গান এবং ৩টি স্টুডিও রেকর্ডিং ছিল। এই অ্যালবামের আপ নামক একটি গানে লোভাটো অলি মার্সের সাথে গান পরিবেশন করেছিলেন। লোভাটো হার্ট বাই হার্ট-এর মাধ্যমে দ্য মরটাল ইন্সট্রুমেন্টস: সিটি অফ বোনস অ্যালবামে অবদান রেখেছেন।
লোভাটো গ্লি-এর ৫ম আসরে কমপক্ষে ৬টি পর্বে অভিনয় করার পরিকল্পনা করেছিলেন, কিন্তু তিনি উক্ত আসরে মাত্র ৪টি পর্বে অভিনয় করেছিলেন। তিনি উক্ত অনুষ্ঠানে দানি চরিত্রে অভিনয় করেছেন, যেটির তিনি একজন সংগ্রামী নিউ ইয়র্ক ভিত্তিক শিল্পীর চরিত্র ছিল, যিনি রাশেল বেরি (লি মিশেল) ও সান্টানা লোপেজের (নায়া রিভেরা) বন্ধু এবং তিনি নতুন সহকর্মী এডাম ল্যামবার্টের চরিত্রের সাথে সম্পর্কে ছিলেন। লোভাটো এই আসরের দ্বিতীয় পর্বে অভিষেক করেছিলেন, যেটি ৩রা অক্টোবর তারিখ হতে প্রচার করা শুরু হয়েছিল। ১৯শে নভেম্বরে, তিনি স্টেয়িং স্ট্রং: ৩৬৫ ডেস এ ইয়ার নামে একটি বই প্রকাশ করেছিলেন, যেটি দ্য নিউ ইয়র্ক টাইমস-এ সবচেয়ে বেশি বিক্রিত হওয়া বইয়ের তালিকায় শীর্ষস্থান দখল করেছিল। অতঃপর লোভাটো তার একটি স্মৃতিকথা লিখবেন বলে জানিয়েছিলেন, যা এখন পর্যন্ত প্রকাশিত হয়নি।
২০১৩ সালে ২৯শে সেপ্টেম্বরে, তিনি তার আসন্ন নিয়ন লাইটস সফর ঘোষণা করেছিলেন (যার অধীনে তিনি একবার কানাডায় ভ্রমণ করেছিলেন), যেটি ২০১৪ সালের ৯শে ফেব্রুয়ারি শুরু এবং ১৭ই মে শেষ হয়েছিল। একই বছরের ২১শে অক্টোবরে, তিনি ডিজনির চলচ্চিত্র ফ্রোজেনের জন্য লেট ইট গো গানে কণ্ঠ দিয়েছিলেন, যেটি ২৭শে নভেম্বর থিয়েটারে মুক্তি পেয়েছিল এবং এই গানটিকে চলচ্চিত্রের অ্যালবামের একটি গান হিসেবে প্রচারণা করা হয়েছিল। এই গানটি মার্কিন বিলবোর্ড হট ১০০-এর সর্বোচ্চ ৩৮ নম্বর স্থান দখল করেছিল এবং প্রায় ২০ সপ্তাহ উক্ত চার্টে অবস্থান করেছিল। ২০১৩ সালের ১৮ই ডিসেম্বরে, লোভাটো নিশ্চিত করেন যে তিনি আর দ্য এক্স ফ্যাক্টরের সাথে কাজ করবেন না। ২০১৪ সালের ১৮ই মে, দ্য ভ্যাম্পসের প্রথম অ্যালবাম, মিট দ্য ভ্যাম্পসের চতুর্থ গান সামবডি টু ইউতে লোভাটো কণ্ঠ প্রদান করেছিলেন। একই বছরের ২৯শে মে, তিনি তার চতুর্থ কনসার্ট সফর (এবং প্রথম বিশ্ব সফর, যেটি ২৫টি শহরে আয়োজন করা হয়েছিল) ডেমি ওয়ার্ল্ড ট্যুর শুরু করেছিলেন, যেটি উত্তর আমেরিকায় তার প্রথম সফর ছিল। ২০১৪ সালের নভেম্বর মাসে, লোভাটো এনরিক ইগলেসিয়াসের সাথে সেক্স এন্ড লাভ ট্যুরের একটি অনুষ্ঠানে গান পরিবেশন করেছেন। একই সাথে তিনি তার অনেকদিনের বন্ধু নিক জোনাসের সাথে নিক জোনাস অ্যালবামের আভালাঞ্চে নামক গানে কাজ করেছেন, এই গানটি ২০১৪ সালের নভেম্বর মাসে মুক্তি পেয়েছিল। লোভাটো অলি মার্সের চতুর্থ স্টুডিও অ্যালবাম, নেভার বিন বেটারের দ্বিতীয় গান আপে কণ্ঠ দিয়েছিলেন।
২০১৪ সালের ডিসেম্বর মাসে, লোভাটো ডেভন বাই ডেমি নামক ত্বকের যত্নশীল পণ্য উদ্বোধন করেছিলেন। ২০১৪ সালের ২৪শে ডিসেম্বরে, তার ভক্তদের জন্য বড়োদিন উৎসবের উপহার হিসেবে তিনি তার গান নাইটিঙ্গলের মিউজিক ভিডিও প্রকাশ করেছিলেন।
২০১৫–২০১৬: কনফিডেন্ট
২০১৬ সালের জুলাই মাসে, মার্কিন যুক্তরাষ্ট্রে ২,১১,০০০ কপির বেশি বিক্রিত হয়েছিল এবং এই অ্যালবামটি আরআইএএ দ্বারা "স্বর্ণ" হিসেবে প্রত্যয়িত হয়েছিল। ২০১৫ সালের মে মাসে, বিলবোর্ড প্রকাশ করেছিল যে, "শিল্পী-কেন্দ্রিক" নতুন রেকর্ড লেবেল, সেফহাউস রেকর্ডসের সাথে লোভাটো সংযুক্ত রয়েছেন, যার সহ-মালিক হবেন তিনি। এই লেবেলটিতে লোভাটোর সাথে তার ম্যানেজার ফিল ম্যাকইন্টায়ার এবং নিক জোনাসের অংশীদারত্ব রয়েছে এবং এই লেবেলটি অন্য আরেকটি রেকর্ড লেবেল আইল্যান্ড রেকর্ডসের সাথে সহযোগী ব্যবস্থার মাধ্যমে এক সাথে কাজ করার জন্য স্বাক্ষরিত হয়েছে। কনফিডেন্ট নামক অ্যালবামটি এই নতুন উদ্যোগের মাধ্যমেই প্রকাশ করা হয়েছিল। এই অ্যালবামটি তার ক্যারিয়ারের দ্বিতীয় বহু-লেবেল ভিত্তিক অ্যালবাম ছিল; তিনি এর পূর্বে জোনাস ব্রাদার্সের সাথে সংযুক্ত ছিল, যেটি ইউএমজি / হলিউড / জোনাস ব্রাদার্সের অংশীদারত্বে কাজ করেছিল; এটি বর্তমানে বিলুপ্ত হয়ে গিয়েছে।
২০১৫ সালের ১লা জুলাইয়ে, লোভাটো কনফিডেন্টের মূল গান কুল ফর দ্য সামার প্রকাশ করেছিলেন। ২০১৫ সালের ১৮ই সেপ্টেম্বরে, এই অ্যালবামের দ্বিতীয় গান হিসেবে কনফিডেন্ট প্রকাশ করেছিলেন। ২০১৫ সালের ১৭ই অক্টোবরে, কুল ফর দ্য সামার ও কনফিডেন্টের মিশ্রিত গান পরিবেশন করেছেন এবং সেটারডে নাইট লাইভ অনুষ্ঠানের ৪১তম আসরে স্টোন কোল্ড গানটি পরিবেশন করেছিলেন। লোভাটো ফল আউট বয়ের চতুর্থ স্টুডিও অ্যালবাম আমেরিকান বিউটি / আমেরিকান সাইকোর ইরেসিস্টিবলের পুনঃপ্রকাশে কণ্ঠ দিয়েছিলেন। একই মাসে, তিনি মুখ্য মডেলিং সংস্থা উইলহেলমিনা মডেলসের সাথে স্বাক্ষরিত হয়েছিলেন। ২০১৫ সালের ২২শে অক্টোবরে, লোভাটো তার আরএন্ডবি-চারিত গান ওয়েটিং ফর ইউ-এর চিত্রসঙ্গীত প্রকাশ করেছিলেন, যেটিতে তার সাথে মার্কিন র‍্যাপার সিরাহ কণ্ঠ প্রদান করেছিলেন। ২০১৫ সালের ২৬শে অক্টোবরে, লোভাটো এবং নিক জোনাস ঘোষণা করেছিলেন যে, তারা দুজনে ফিউচার নাউ ট্যুরের জন্য একসাথে সফর করবেন। ২০১৫ সালের ১১ই ডিসেম্বরে অনুষ্ঠিত সঙ্গীতে বিলবোর্ড নারী অনুষ্ঠানে প্রথমবারের মতো প্রদানকৃত রুলব্রেকার পুরস্কারে সম্মানিত হয়েছিলেন। ২০১৬ সালের ২১শে মার্চে, স্টোন কোল্ড গানটিকে কনফিডেন্ট অ্যালবামের তৃতীয় এবং সর্বশেষ গান হিসেবে প্রকাশ করা হয়েছিল। ২০১৬ সালের ১লা জুলাইয়ে, লোভাটো তার অ্যালবামের প্রচারণার জন্য তার নতুন গান, বডি সে প্রকাশ করেছিলেন।
২০১৭–২০১৮: টেল মি ইউ লাভ মি
২০১৭ সালের ফেব্রুয়ারি মাসে, লোভাটো বিয়ন্ড সাইলেন্স নামে একটি তথ্যচিত্রে কার্যনির্বাহী কর্মকর্তা হিসেবে কাজ করেছেন। উক্ত তথ্যচিত্রে ৩ জন মানসিক রোগে আক্রান্ত ব্যক্তিদের উপস্থাপন করা হয়েছে; এই তথ্যচিত্রে যেসকল মানসিক রোগ দেখানো হয়েছে তার মধ্যে দ্বিপদসংক্রান্ত অসদাচরণ, স্কিটসোফ্রিনিয়া, বিষণ্নতা এবং উদ্বেগ অন্যতম। তিনি ২০১৭ সালের মার্চে মুক্তিপ্রাপ্ত চিট কোডসের গান নো প্রোমিসেসে কণ্ঠ দিয়েছেন এবং একই সাথে তিনি এর চিত্রসঙ্গীতেও উপস্থিত হয়েছেন। অন্যদিকে ২০১৭ সালের জুনে মুক্তিপ্রাপ্ত জ্যাক্স জোন্সের গান ইন্সট্রাকশনে স্টেফলন ডনের সাথে কণ্ঠ দেওয়ার পাশাপাশি এর চিত্রসঙ্গীতেও উপস্থিত হয়েছেন। ২০১৭ সালে, টাইমের বার্ষিক ১০০ সবচেয়ে প্রভাবশালী মানুষের তালিকায় লোভাটো স্থান পেয়েছিলেন। ২০১৭ সালের ৫ই মে তারিখে, লোভাটো ইউটিউবে আই এম: ডেমি লোভাটো নামে একটি তথ্যচিত্র প্রকাশের ঘোষণা দিয়েছেন। একই মাসের ৮ তারিখে, তিনি জাতিসংঘের গার্ল আপ নামে একটি উদ্যোগে সহযোগিতা করার জন্য খেলাধুলার পোশাকের প্রতিষ্ঠান ফ্যাবলেটিকসের সাথে সহযোগিতার ঘোষণা দিয়েছেন। একই বছর ১১ জুলাই তারিখে, লোভাটো তার ষষ্ঠ স্টুডিও অ্যালবামের প্রথম গান সরি নো সরি প্রকাশ করেছিলেন। ২৩ আগস্টে, তিনি তার ষষ্ঠ স্টুডিও অ্যালবাম টেল মি ইউ লাভ মি প্রকাশের তারিখ ঘোষণা করেছিলেন; এই অ্যালবামটি ২০১৭ সালের ২৯শে সেপ্টেম্বরে প্রকাশিত হয়েছে।
মুক্তির প্রথম সপ্তাহে এই অ্যালবামটির ৭৮,০০০ কপি বিক্রয় হওয়ার পাশাপাশি অ্যালবামটি মার্কিন বিলবোর্ড ২০০-এর তিন নম্বর স্থান অভিষেক করেছিল। এই অ্যালবামটি সঙ্গীত সমালোচকদের কাছ থেকে ইতিবাচক প্রতিক্রিয়া গ্রহণ করারা পাশাপাশি এবং লোভাটোর প্রথম অ্যালবাম হিসেবে মার্কিন যুক্তরাষ্ট্রে প্লাটিনাম হিসেবে প্রত্যয়িত হয়েছে। ১৭ই অক্টোবর তারিখে, লোভাটো ইউটিউবে ডেমি লোভাটো:সিমপ্লি কমপ্লিকেটেড নামক একটি তথ্যচিত্র প্রকাশ করেছিলেন; এই তথ্যচিত্রে লোভাটোর জীবনী, পেশা এবং ব্যক্তিগত সংগ্রাম তুলে ধরা হয়েছে। এই তথ্যচিত্রটি ২০১৮ এমটিভি চলচ্চিত্র এবং টেলিভিশন পুরস্কার অনুষ্ঠানে "সেরা সংগীত তথ্যচিত্র" বিভাগে মনোনীত হয়েছিল। ২০১৭ সালের অক্টোবর মাসে, লোভাটো ডিজে খালেদ এবং কেহলানিসহ অন্যান্য বিশেষ অতিথিদের সাথে নিয়ে টেল মি ইউ লাভ মি বিশ্ব সফর নামে উত্তর আমেরিকার বিভিন্ন স্থানে সফরের তারিখ ঘোষণা করেছিলেন। তিনি পরবর্তী মাসগুলোতে ইউরোপে এবং দক্ষিণ আমেরিকার বিভিন্ন স্থানে সফরের তারিখ নিশ্চিত করেন; তার এই সফর কার্যক্রম ২০১৮ সালের ফেব্রুয়ারি মাসে সমাপ্ত হয়েছিল।
২০১৭ সালের নভেম্বর মাসে, লোভাটো পুয়ের্তো রিকোর গায়ক লুইস ফনসির সাথে এলামে লা কুলপা নামে একক গান প্রকাশ করেছিলেন। ২০১৮ সালের ২৪শে মার্চ তারিখে, তিনি ওয়াশিংটন ডিসিতে মার্চ ফর আওয়ার লাইভস নামে বন্দুক বিরোধী সহিংসতা সমাবেশে সঙ্গীত পরিবেশন করেছিলেন। মে মাসে, ক্রিস্তিনা আগিলেরা লোভাটোর সাথে লিবারেশন অ্যালবামের জন্য ফল ইন লাইন নামে একটি একক প্রকাশ করেছিলেন এবং ক্লিন বান্ডিটের সাথে "সলো" নামে একটি একক গানে কণ্ঠ দিয়েছেন। সলো গানটি যুক্তরাজ্যের তালিকায় প্রথমবারের মতো লোভাটোর এক নম্বর গান হয়েছিল। ২১শে জুন তারিখে, লোভাটো সোবার নামে একটি নতুন একক প্রকাশ করেছিলেন, যেটিকে তিনি "নিজের সত্য" হিসেবে উল্লেখ করেছিলেন এবং এটিতে তিনি আসক্তি ও সংকট নিয়ে লড়াইয়ের আলোচনা করেছেন।
২০১৯–বর্তমান: অভিনয়ে প্রত্যাবর্তন
২০১৯ সালের ১১ই মে তারিখে, একটি ইনস্টাগ্রাম পোস্টের মাধ্যমে, লোভাটো প্রকাশ করেছেন যে তিনি স্কুটার ব্রোন নামক একজন নতুন ম্যানেজারের সাথে স্বাক্ষর করেছেন। তিনি জানান যে, "তিনি তার পরবর্তী অধ্যায়টি শুরু করতে আরও সুখী, অনুপ্রাণিত এবং উচ্ছ্বসিত হতে পারেন না।" সারা বছর ধরে, লোভাটো নতুন সংগীতের ইঙ্গিত দিয়ে সামাজিক যোগাযোগ মাধ্যমে ভক্তদের ইঙ্গিত দিয়েছিলেন এবং আগস্ট মাসে জানিয়েছিলেন যে তিনি একটি নতুন অ্যালবামের জন্য কাজ করছেন। ২০১৯ সালের আগস্ট মাসে, এক প্রতিবেদনে জানা যায় যে, লোভাটো নেটফ্লিক্সের চলচ্চিত্র ইউরোভিশনে যোগ দিয়েছেন, যেটি পরিচালনা করেছেন ডেভিড ডবকিন; এই চলচ্চিত্রটি একই নামের গানের প্রতিযোগিতার উপর ভিত্তি করে নির্মাণ করা হয়েছে। লোভাটো উইল ফেরেল এবং রাশেল ম্যাকএডামসের সাথে অভিনয় করবেন। ২০১৩ সালে গ্লিতে অতিথি চরিত্রে অভিনয় করার পর এটি লোভাটোর প্রথম অভিনয় ছিল। পরের মাসে, একটি নতুন প্রকল্পে কাজ করার ইঙ্গিত প্রদান করার পর, লোভাটো একটি ইনস্টাগ্রাম পোস্টের মাধ্যমে প্রকাশ করেছেন যে তিনি এনবিসিতে প্রচারিত সিটকম উইল অ্যান্ড গ্রেসের চূড়ান্ত মৌসুমে অতিথি চরিত্রে অভিনয়ের মাধ্যমে টেলিভিশন জগতে প্রত্যাবর্তন করবেন।
২০২০ সালের জানুয়ারি মাসে, এক প্রতিবেদনে প্রকাশ করা হয় যে, লোভাটো ৬২তম বার্ষিক গ্র্যামি পুরষ্কারে অ্যানিওয়ান নামক তার একক গানটি পরিবেশন করার মাধ্যমে পুনরায় সঙ্গীত জগতে ফিরে আসবেন। এই গানটি তৎক্ষণাৎ আইটিউনসে প্রকাশ করা হয়েছিল। বিরতি থেকে ফিরে আসার পর এটি লোভাটোর প্রথম গান ছিল। ২০২০ সালের ১লা ফেব্রুয়ারি তারিখে, লোভাটো ড্যান + শের সাথে বাড লাইট সুপার বোল মিউজিক ফেস্ট-এ স্পিচলেস গানটি উপস্থাপন করে সকলকে চমকে দিয়েছিলেন। পরের দিন রাতে লোভাটো সুপার বোল এলআইভিতে "দ্য স্টার-স্প্যাম্পলড ব্যানার" উপস্থাপনা করেছেন। এর কিছু দিন পরে, লোভাটো জানান যে তিনি পিলো টক উইথ ডেমি লোভাট নামে একটি টক শো উপস্থাপনা করবেন,যেটি নতুন ভিডিও স্ট্রিমিং মাধ্যম কুইবিতে প্রচার করা হবে। ২০২০ সালের ৬ই মার্চ তারিখে, লোভাটো আই লাভ মি নামে একটি নতুন একক গান প্রকাশ করেছিলেন। ২০২০ সালের ১৭ই এপ্রিল তারিখে, লোভাটো ইংরেজ গায়ক-গীতিকার স্যাম স্মিথের সাথে আই'ম নামক একটি সহযোগী গান প্রকাশ করেছিলেন।
প্রভাব
লোভাটো এক সাক্ষাৎকারে জানান যে সঙ্গীতে তার সবচেয়ে বড় অনুপ্রেরণা হচ্ছেন ক্রিস্টিনা অ্যাগুলেরা এবং কেলি ক্লার্কসন। এছাড়াও তার সঙ্গীতের পেছনে আরো বেশ কয়েকজন অনুপ্রেরণা হিসেবে কাজ করেছেন; তারা হলেন: ব্রিটনি স্পিয়ার্স, রিয়ানা, কেরি হিলসন, জেনিফার লোপেজ, আরেথা ফ্রাঙ্কলিন, গ্ল্যাডাইস নাইট, মারিয়া ক্যারি, হুইটনী হাস্টন, অ্যালেক্সজ জনসন, বিলি হলিডে, এবং বিলি গিলম্যান। গিলম্যান সম্পর্কে লোভাটো বলেছেন, "যখন আমি কিশোরী ছিলাম তখন আমাদের দুজনের কণ্ঠস্বর একই ছিল। আমি তার সকল গান সবসময় অনুশীলন করতাম"। লোভাটো বলেন যে জন মায়্যারের লেখা গানগুলো তাকে "বিপুলভাবে অনুপ্রাণিত" করেছে এবং আনব্রোকেনের মুক্তির পর, তার সঙ্গীতের ধরন হিপ হপ এবং আরএন্ডবির দিকে স্থানান্তরিত হয়েছে। লোভাটো বলেন, "হুইটনী হাস্টন এবং ক্রিস্টিনা অ্যাগুলেরাকে আমি বেশ শ্রদ্ধা করি, যেসকল গানে তারা অসাধারণ ছিল এবং যেসকল গানে তারা আবেদনময়ী কিংবা এই রকম কিছু হতে চেষ্টা করেনি; সে সকল গানের প্রতিই আমার শ্রদ্ধা এবং ভালোবাসা রয়েছে"। ক্লার্কসনের প্রশংসা সম্পর্কে লোভাটো বলেছেন, "আমি শুধু মনে করেছিলাম যে তিনি একজন মহান পথিকৃৎ। তাকে কখনই প্রকাশ্যে মদ্যপান করতে, জোরে গাড়ি চালাতে কিংবা আপত্তিকরজনক পোশাক পরিধান করতে বা এই রকম খারাপ কিছুর সাথে দেখা যায়নি। আমি মনে করি যে তিনি একজন অত্যন্ত প্রতিভাবান শিল্পী হিসেবে একটি সর্বোৎকৃষ্ট উদাহরণ স্থাপন করেছেন"। লোভাটোর দ্য নিয়ন লাইট ট্যুরটি বিয়ন্সের থেকে অনুপ্রাণিত ছিল বলে তিনি জানিয়েছেন।
কণ্ঠস্বর
লোভাটো হচ্ছেন একজন সম্পূর্ণ সরু গীতধর্মী শিল্পী। তার ৪টি অষ্টকের কণ্ঠ্য পরিসীমা রয়েছে, একটি নোট এবং একটি অর্ধটোন, বাঁশি নিবন্ধন এর অন্তর্ভুক্ত। ডিজিটাল স্পাইয়ের নিক লেভিনে লোভাটো প্রথম অ্যালবাম, ডোন্ট ফরগেটে তার কণ্ঠের উপর মন্তব্য করে বলেছেন, "লোভাটো অবশ্যই জোনাসেসের থেকে একজন শক্তিশালী গায়িকা। আসলে, তার স্থূলকায় কণ্ঠের কাজ ক্রমাগত চিত্তাকর্ষক হয়ে উঠছে।" আইডলেটরের বেকি ব্রেইন লোভাটো সম্পর্কে লিখেছেন, তার একটি ঘায়েল করার মতো কণ্ঠ রয়েছে এবং ভালো কিছুর জন্য তার মধ্যে এ-তালিকাভুক্ত উপাদান রয়েছে।" দ্য হলিউড রিপোর্টারের সোফি স্কিলাচির মতে, "লোভাটোর এমন একটি কণ্ঠ রয়েছে, যা দ্বারা সে যেকোনো কঠোর সমালোচকের মুখ বন্ধ করে দিতে পারে। এই শিল্পী আমি দেখতে পাওয়া এক বিরল ব্যাপার।" লোভাটোর দ্বিতীয় স্টুডিও অ্যালবাম, হেয়ার উই গো অ্যাগেইন সম্পর্কে দ্য বাফালো নিউজের জেফ মিয়ের্স লিখেছেন, "লোভাটো তার অন্যান্য ডিজনির সহকর্মীদের মতো নয়, তিনি আসলেই খুব ভালো গান গাইতে পারেন... (এবং এটা) বেশ সতেজকারক। স্বাভাবিক ক্ষমতার কোন অভাবকে ঢেকে রাখার জন্য (তার স্বয়ংক্রিয় সুরের প্রয়োজন হয় না)।"
নিয়ন লাইট সফরের প্রতিক্রিয়ায়, আইডলেটরের মাইক ওয়াস মন্তব্য করেছেন, "তোমাকে উজ্জ্বল বিক্ষেপের অধিকারী হওয়ার প্রয়োজন নেই যখন তুমি ডেমির মতো গানকে বেল্ট আউট করতে পারবে এবং দর্শকের সাথে একটি মানসিক স্তরে সংযোগ স্থাপন করতে পারবে।" ডেমি বিশ্ব সফরের প্রতিক্রিয়ায় লস অ্যাঞ্জেলেস ম্যাগাজিনের মারিয়েল ওয়াকিম লোভাটোর কণ্ঠ সম্পর্কে মন্তব্য করেছেন, "আমি যারা এখনো লোভাটোর ক্যারিয়ারকে অনুসরণ করার ক্ষেত্রে মাথা ঘামাননি তাদের জন্য বলতে চাই, আসুন কিছু উপায় খুঁজে বের করি: এই মেয়েটি গান গাইতে পারে, ফেসবুক বন্ধুদের দ্বারা বিচার হওয়ার ভয়কে জয় করতে পারে, কারণ তুমি তোমার সর্বশেষ হাসি হাসবে যখন তিনি ৫ বছর পর (হতে পারে তারও আগে) একটি গ্র্যামি অ্যাওয়ার্ড জয়লাভ করবে। মাত্র ২২ বছর বয়সে, তার কণ্ঠ পরিসীমা সকলকে স্তম্ভিত করে দিতে পারে।" তিনি লোভাটোর কণ্ঠকে "চিত্তাকর্ষক" বলে অভিহিত করেছেন।
বাসস্থান
লোভাটোর ১৮তম জন্মদিনে, তিনি ক্যালিফোর্নিয়ার লস অ্যাঞ্জেলেসে ভূমধ্য শৈলীতে একটি বাড়ি ক্রয় করেন; এবং ২০১১ সালে জানুয়ারি মাসে রিহ্যাব ছেড়ে দেওয়ার পরে, তিনি লস অ্যাঞ্জেলেসের একটি "শান্ত গৃহে" বসবাস করার সিদ্ধান্ত গ্রহণ করেন।
সম্পর্ক
লোভাটোর মায়ের সাথে তার বাবার বিবাহবিচ্ছেদ হওয়ার পর, তার বাবা প্যাট্রিকের সাথে কোনো ধরনের সম্পর্ক রক্ষা করার তার কোনো ইচ্ছা ছিল না। তার বাবার সাথে অবমাননাকর ও আন্তরিকতাশূন্য সম্পর্কের ব্যাপারে এক সাক্ষাৎকারে তিনি বলেছেন, "তিনি তুচ্ছ বা ঘৃণ্য ছিলেন, কিন্তু তিনি একজন ভালো মানুষ হতে চাইতেন। তিনি তার পরিবারকে ভালোবাসতেন এবং আমার মা যখন আমার সৎবাবার সাথে বিবাহ বন্ধনে আবদ্ধ হয়েছিলেন তখনও তার এতো বড় হৃদয় ছিল যে তিনি বলেছেন, 'আমি খুব খুশী যে (সে) তোমাদের লালনপালন করছে এবং সে কাজটি করছে যে কাজটি আমি থাকলে করতাম'।" লোভাটো তার বাবাকে নিয়ে বেশ কয়েকটি গান লিখেছেন। তার বাবা প্যাট্রিক, ২০১৩ সালের ২২শে জুন ৫৩ বছর বয়সে ক্যান্সারে আক্রান্ত হয়ে মৃত্যুবরণ করেছেন। তার মৃত্যুর পর, লোভাটো জানান যে তার বাবা মানসিকভাবে অসুস্থ ছিল এবং তারই সম্মানে তিনি "লোভাটো চিকিৎসা বৃত্তি কার্যক্রম" চালু করেছেন।
ব্যক্তিগত সংগ্রাম
মাত্র ১৮ বছর বয়সে রিহ্যাবে যাওয়ার পূর্বে, লোভাটো বিষণ্নতা, এক ধরনের আহার ব্যাধি, নিজের ক্ষতি এবং হয়রানির ভুক্তভোগী ছিলেন। ২০১০ সালের ১লা নভেম্বরে, লোভাটো তার "শারীরিক এবং আবেগপ্রবণ সমস্যা"র চিকিৎসা করার জন্য, জোনাস ব্রাদার্স লাইভ ইন কনসার্ট থেকে নিজের নাম প্রত্যাহার করেছিলেন। একটি সংবাদপত্রের প্রতিবেদনে প্রকাশ করা হয়েছিল যে, তিনি অ্যালেক্স ওয়েলচ নামে একজন নারী নৃত্যশিল্পী কে ঘুষি মারার পর চিকিৎসা নেওয়ার সিদ্ধান্ত নিয়েছেন; তার বন্ধুরা এবং পরিবারের সদস্যরা তাকে আশ্বত করেছিল যে তার সাহায্যের দরকার আছে। লোভাটো বলেন যে তিনি উক্ত ঘটনাটির "সম্পূর্ণ দায়িত্ব" গ্রহণ করেছিলেন। ২০১১ সালের ২৮ই জানুয়ারিতে, টিম্বারলাইন নলসে ইনপেশেন্ট চিকিৎসা সম্পন্ন করে বাসায় ফিরে আসেন। তিনি স্বীকার করেছেন যে, তার বুলিমিয়া নার্ভোসা (এক ধরনের আহার ব্যাধি) ছিল, তিনি নিজেকে আঘাত করতেন এবং স্ব-চিকিৎসা হিসেবে "অন্যান্য কিশোর-কিশোরীদের মতো ব্যাথাকে লাঘব করার জন্য "নেশাজাতীয় দ্রব্য এবং অ্যালকোহল" গ্রহণ করেতেন। তিনি আরো জানান যে "তিনি মূলত মানসিকভাবে বিপর্যস্ত" হয়ে পড়তেন, তাই তার চিকিৎসার সময় দ্বিপদসংক্রান্ত অসদাচরণ (এক ধরনের মানসিক রোগ) নির্ণীত হয়েছিল। লোভাটো পরে জানান যে, তিনি এক দিনে বেশ কয়েকবার কোকেইন গ্রহণে অভ্যস্ত হয়ে পড়েছিলেন এবং উড়োজাহাজের মাধ্যমে পাচার হয়ে তার কাছে কোকেইন পৌঁছানো হতো।
২০১১ সালে এপ্রিল মাসে, লোভাটো সেভেনটিন নামক ম্যাগাজিনের একজন সম্পাদক হিসেবে নিযুক্ত হয়েছিলেন, যেখানে তিনি তার সকল জীবন সংগ্রাম নিয়ে একটি নিবন্ধ লিখেছিলেন। ২০১২ সালে মার্চে, এমটিভি ডেমি লোভাটো: স্টে স্টং নামে একটি তথ্যচিত্র প্রকাশ করেছিল, যেখানে লোভাটো পুনর্বাসন এবং তার ভালো হয়ে উঠার চিত্র প্রদর্শন করা হয়েছে। একই মাসে তিনি তার চতুর্থ স্টুডিও অ্যালবাম, ডেমির কাজ শুরু করেছিলেন। ২০১৩ সালের জানুয়ারিতে, একটি সংবাদপত্রের প্রতিবেদনে প্রকাশ করা হয়েছিল যে লোভাটো লস অ্যাঞ্জেলেসে ২ বছরেরও বেশি সময় ধরে একটি প্রশান্ত-জীবিত পরিবেশে থেকেছেন, কারণ তিনি মনে করতেন যে এটা হচ্ছে তার মাদকাসক্তি এবং আহার ব্যাধি থেকে মুক্ত হওয়ার একটি উপায়। ২০১৭ সালের ১৫ই মার্চে, লোভাটো তার অপ্রমাদের ৫ বছর পূর্তি উৎযাপন করেছেন।
বিশ্বাস
লোভাটো খ্রিষ্টান ধর্মের একজন অনুসারী এবং তিনি তার ব্যান্ডের সাথে অনুষ্ঠান করার পূর্বে প্রার্থনা করেন। তিনি সমকামী পুরুষ অধিকার আদায়ের একজন সক্রিয় পৃষ্ঠপোষক হিসেবে কাজ করে। ২০১৩ সালে জুনে, যখন বিবাহ আইন প্রতিরক্ষা আইনটি প্রহত হওয়া থেকে বাধাপ্রাপ্ত হয়েছিল তখন তিনি একটি টুইটে লিখেছিলেন: "সমকামী পুরুষ, বিপরীতকামিতা, সমকামী মহিলা, উভকামিতা... আজকে কেউই অন্য কারো থেকে উত্তম নয়। এই দিনটি ক্যালিফোর্নিয়া এবং সমতার জন্য একটি অবিশ্বাস্য দিন" (Gay, straight, lesbian, bi. ... No one is better than any one else. What an incredible day for California AND for equality)। লোভাটো পরে বলেছেন, "আমি সমকামী পুরুষ বিবাহে বিশ্বাস করি, আমি সমতাতে বিশ্বাস করি। আমি মনে করি ধর্মের মধ্যে অনেক কপটতা রয়েছে। কিন্তু আমি খুঁজে পেয়েছি যে তুমি ঈশ্বরের সাথে তোমার নিজের মতো করে সম্পর্ক স্থাপন করতে পারবে এবং আমার এখনো ঈশ্বরের ওপর অনেক বিশ্বাস আছে।" ২০১৩ সালের নভেম্বরের শুরুতে, লাতিনার সাথে এক সাক্ষাৎকারে তিনি বলেছেন যে তিনি আধ্যাত্মিকতার মধ্যে জীবনে ভারসাম্য বজায় রাখার একটি গুরুত্বপূর্ণ অংশ খুঁজে পেয়েছেন। তিনি বলেন: "আমি সবসময়ের চেয়ে বর্তমানে ঈশ্বরের নিকটে আছি। আমার সাথে ঈশ্বরের আমার নিজের মতো করে একটি সম্পর্ক রয়েছে এবং এটাই হচ্ছে মূল বিষয়"।
২০১১ সালের ২৩শে ডিসেম্বরে, লোভাটো টুইটারে একটি বার্তার মাধ্যমে তার সাবেক নেটওয়ার্কের সমালোচনা করেছেন, যাদের সাথে তিনি শেক ইট আপ এবং সো র‍্যান্ডম!-এর কয়েকটি পর্বে কাজ করেছেন। সেখানে তারা আহার ব্যাধিকে বেশ কয়েকটি চরিত্রের মাধ্যমে ব্যঙ্গ করেছিল। ডিজনি চ্যানেল খুব দ্রুতই এর বিরুদ্ধে পদক্ষেপ গ্রহণ করে, লোভাটোর কাছে ক্ষমা প্রার্থনা করে বেশ কিছু সমালোচনার সম্মুখীন হওয়ার পর তাদের ভিডিও-অন-ডিমান্ড উৎস থেকে উক্ত অনুষ্ঠানের সকল পর্বগুলো সরিয়ে ফেলে।
লোভাটো একজন নারীবাদী হিসেবে নির্ধারিত হয়ছেন। ২০১৬ সালের ২৫শে জুলাইয়ে, ফিলাডেলফিয়ায় অনুষ্ঠিত ২০১৬ গণতান্ত্রিক জাতীয় সম্মেলনে তিনি মানসিক স্বাস্থ্য সম্পর্কে সচেতনতা বাড়ানো নিয়ে বক্তব্য রাখেন।